Des dels inicis… – Pàgina 3 – CNIAC\nHome Des dels inicis…Page 3\n27M – El CNIAC a la Taula de Governança d’Educació en el Lleure\nEl 27 de maig es va constituir la Taula de Governança d’Educació en el Lleure presidida el conseller Chakir el Homrani, en la qual el CNIAC va ser convidat a formar-ne part. En la Taula es varen tractar els ‘Nous elements d’actualització i reforç dels Protocols de les activitats de lleure educatiu de l’estiu del 2020 en el context de la pandèmia COVID19′ per encarar les activitats de lleure dels infants, adolescents i joves.\nEn representació del CNIAC hi va participar la presidenta, Júlia Canto, a qui podem veure en la sessió que es va dur a terme telemàticament per videoconferència.\n17A – Laia Farràs al diari digial ‘elcritic.cat’\nLaia Farràs, Secretària del CNIAC participa en un article del diari digial ‘elcritic.cat’: COM VIUEN ELS INFANTS I ELS ADOLESCENTS EL CONFINAMENT? Nens, nenes i adolescents expliquen quines inquietuds els sorgeixen després d’un mes sense poder sortir al carrer, elaborat per Helena Martín.\nManifest Covid-19 del CNIAC sobre la situació excepcional de la pandèmia en els infants i adolescents\nEl Consell Nacional dels Infants i Adolescents de Catalunya, com a ciutadans de ple dret a qui també els efecte molt directament la situació i les conseqüències del confinament i directament de la pandèmia derivada del virus de la COVID-19, han elaborat un manifest.\nArticle coral de la Jara Egea, vocal adolescent, Jordi Victori, vocal infantil, i Jana Valerio, vocal infantil de la Comissió permanent del CNIAC, publicat a la revista Protagonistes, ja! núm. 85, març 2020.\nEl divendres 21 de febrer de 2020 el Consell Nacional dels Infants i els Adolescents de Catalunya signa l’Acord nacional per a l’Agenda 2030 , un Pacte de país per a la implementació de l’Agenda 2030, que vincula els Objectius de Desenvolupament Sostenible amb la planificació i normativa vigent i el Pla de Govern de la Generalitat de Catalunya. En l’acte de signatura hi varen ser presents en representació del CNIAC, la Júlia Canto, presidenta, i en Roc Morella, vicepresident adolescents.\n8F – Assemblea ordinària\nEl dissabte 8 de febrer té lloc la primera assemblea de l’any 2020, i es celebra a la Casa del Mar de Barcelona. En la trobada es reuneixen 45 vocals de 33 municipis diferents per planificar els projectes de l’any 2020, entre d’altres el compliment dels compromisos de l’Agenda 2030 i la seva signatura.\n27D – Estat de Gràcia, Catalunya Radio\nEl programa ‘Estat de Gràcia’ de Catalunya radio va entrevistar la Carla Domínguez, de 12 anys i Vocal infantil membre de la Comissió Permanent del CNIAC, i en Roc Morella, de 14 anys i Vicepresident Adolescent del Consell Nacional dels Infants i els Adolescents de Catalunya (CNIAC), el dia que va emetre des del Festival de la Infància de Barcelona.\n26N – El CNIAC en el V Congreso de Ciudades amigas de la Infancia, Madrid (UNICEF)\nJúlia Domènech, Vicepresidenta adolescent del CNIAC ha participat el 25 i 26 de novembre de 2019 en el Vè Congrés de Ciutats Amigues de la Infància amb el títol ‘Niños, niñas y adolescentes como agentes de cambio‘, com a membre del Grup assessor de joves que UNICEF va constituir pel període 2018 – 2019 que .\nUn equip de 12 assessors i assessores provinents de Consells d’infància d’Asturias, Catalunya, Castilla-La Mancha, Canarias, Illes Balears, Extremadura.\n25N – Jornada Síndic de Greuges\nEn commemoració del 3oè aniversari de la Convenció dels Drets dels Infants, el Síndic de Greuges organitza una jornada en la qual hi participen la Laia Farràs, secretària del CNIAC i la Jamna Vilaró, vocal infantil de la Comissió Permanent del CNIAC, juntament amb membres del Consell Assessor Jove del Síndic.\nManifest 20N del CNIAC en commemoració del Dia universal dels drets de la infància, 2019\nAquest 20 de novembre del 2019, en motiu de la celebració del Dia Universal dels Drets dels Infants, els membres del Consell Nacional dels Infants i els Adolescents de Catalunya (CNIAC) hem decidit redactar aquest manifest amb la col·laboració dels diferents Consells Territorials mitjançant el recull d’opinions dels infants i adolescents dels diferents municipis, i relacionant-lo amb alguns Objectius de Desenvolupament Sostenible (ODS) de l’Agenda 2030.\nLliurament del Premi al Reconeixement a la infància i l’adolescència, 2019\nPremi al Reconeixement a la infància i l’adolescència 2019, a PROACTIVA OPEN ARMS. Discurs de lliurament.\nEl dimecres 20 de novembre de 2019 es celebra el 5è aniversari de la constitució del CNIAC. L’acte es celebra el dissabte 23 de novembre a la Casa del Mar de Barcelona i hi assisteixen unes 150 persones: els vocals amb les seves famílies i personalitats convidades. En l’acte es llegeix el Manifest del 20N i s’entrega el Premi al Reconeixement a la Infància i l’Adolescència a l’ong Proactiva Open Arms.\n18N – Sant Cugat s’adhereix al Manifest CNIAC 2019\nSant Cugat del Vallès es compromet a vetllar pels drets dels infants i dels adolescents, adherint-se al Manifest redactat pel Consell Nacional dels Infants i els Adolescents de Catalunya (CNIAC) amb motiu de la commemoració del Dia Universal dels Drets dels Infants aquest 20 de novembre, i amb motiu del 30è aniversari de la Convenció de les Nacions Unides sobre els Drets de l’Infant. Així ho ha aprovat presentant-ho com a Moció Institucional el Ple Municipal de l’Ajuntament de Sant Cugat corresponent al mes de novembre.\n9N – Assemblea ordinària i eleccions en el CNIAC\nEl dissabte 9 de novembre de 2019 té lloc l’assemblea ordinària i les eleccions a la Junta i la Comissió Permament. La trobada es duu a terme al Casal Cívic de Sant Andreu de Barcelona i hi participen 46 vocals que voten els nous càrrecs. En acabar la jornada, es fa una activitat de comiat d’aquells vocals que pleguen enguany.\nEl CNIAC a la Taula d’atenció integral d’infants i joves migrats sols\nEl CNIAC ha estat convidat a participar en la Taula d’atenció integral d’infants i joves migrats sols. En representació del Consell hi han participat la Jordina Rodríguez, presidenta, i la Júlia Domènech, vicepresidenta adolescent.\n4ª Assemblea extraordinària\nEl cap de setmana 4, 5 i 6 d’octubre de 2019 ha tingut lloc a l’Alberg de Barcelona l’assemblea extraordinària, en format colònies. Han participat 50 vocals de diferents municipis i han treballat en el recull d’opinions per l’elaboració del Manifest del 20N, la preparació de l’acte del 23N i altres projectes en curs.\nEl dissabte 6 de juliol de 2019 té lloc, a l’Alberg de Barcelona, la segona assemblea ordinària de l’any. En aquesta ocasió es presenten nous vocals que es renoven i es segueix treballant en els projectes de l’any, entre d’altres, en l’elaboració del Manifest del 20N.\nSessions de treball per a l’Acord Nacional per a l’Agenda 2030\nEl CNIAC membre del Grup motor de l’Aliança 2030, ha estat present en les sessions de treball per a l’Acord Nacional per a l’Agenda 2030. El procés de participació s’ha dut a terme en el Recinte Modernista de Sant Pau els dies 22 i 27 de maig de 2019. A les sessions hi han participat la Jordina Rodriguez, presidenta, i la Júlia Domènech, vicepresidenta adolescent.\nEl dissabte 11 de maig de 2019 té lloc a l’Alberg de Barcelona l’assemblea ordinària del CNIAC, en la que entre d’altres projectes s’accepta la participació del CNIAC en el grup promotor per l’Aliança nacional de l’Agenda 2030.\nEl CNIAC al Grup motor de l’Aliança Catalunya 2030\nEl Consell Nacional dels Infants i els Adolescents de Cataluanya (CNIAC) ha estat convidat a formar part del Grup motor de l’Aliança Catalunya 2030.\nAquest grup de treball és un espai reservat a un conjunt d’actors de la societat civil catalana que estan treballant en l’Agenda 2030 i els Objectius de Desenvolupament Sostenible (ODS) de Nacions Unides i que actuen com a grup motor de l’Aliança Catalunya 2030.


El Maresme vol seguir les passes de Grasse, la capital internacional del perfum | Consell Comarcal del Maresme\nInici La Comarca El Maresme vol seguir les passes de Grasse, la capital internacional del...\nEl Maresme vol seguir les passes de Grasse, la capital internacional del perfum\nEl Maresme vol seguir les passes de Grasse i convertir-se també en un referent del món de la perfumeria. Té tots els ingredients: bons perfumistes i tradició floral. Amb aquest objectiu, del 18 al 27 de maig se celebrarà a Teià la segona edició del Maridatge dels Sentits, un esdeveniment únic que recull les essències diferenciadores del Maresme: flors, gastronomia i olors. Una cita molt sensitiva que, a més, aspira a la internacionalització a partir de la creació, aquest any, del I Concurs Internacional de Perfumeria Mouillette d’Argent. Tant el Consorci de Turisme com el Consell Comarcal dónen suport a aquesta iniciativa que tal i com assegura el president Miquel Àngel Martínez i Camarasa “contribueix a la promoció del Maresme i activa la seva economia”.\nLa segona edició del Maridatge dels Sentits inclourà maridatges i degustacions, exposicions, xerrades i taules rodones i altres actes vinculats a les flors i plantes, vins DO Alella, perfums, art i gastronomia. A més, recuperarà un dels olors més tradicionals del Maresme i ja gairebé oblidat: el del taronger.\nEls actes es van presentar ahir al Consell Comarcal. Hi van estat presents els presidents del Consell Comarcal, Miquel Àngel Martínez i Camarasa, i del Consorci Costa de Barcelona-Maresme, Joaquim Arnó, així com l’alcalde de Teià, Andreu Bosch, i el director dels Serveis Territorials del Departament d’Agricultura a Barcelona, Josep Pena. Tots ells van comprometre el suport de les institucions que representen al festival en futures edicions, tot destacant la seva singularitat a l’hora de “fer comarca” i promocionar el Maresme des del punt de vista econòmic, cultural i turístic.\nEn concret, el presidents del Consell i del Consorci va lloar l’aposta de Teià “perquè és un esdeveniment singular, diferent i que ens permet visualitzar el Maresme d’una manera diferent” va destacar Martínez, i “perquè ens ajuda a projectar la comarca a partir de l’especificitat”, va afirmar Arnó.\nEl responsable territorial d’Agricultura va recordar la seva visita a la primera edició del Maridatge dels Sentits, l’any passat. “És molt més que una fira; és un esdeveniment eclèctic basat en l’experiència sensorial: un projecte que val molt la pena i que sempre ens tindrà al seu costat”, va afirmar JosepPena.\nL’alcalde de Teià es va mostrar agraït pel suport de tots els nivells de l’administració del país –incloent-hi la Diputació– i va posar l’accent en la voluntat de donar a conèixer l’esdeveniment a escala mundial a través d’un sector específic com el de la perfumeria i la convocatòria del Concurs Internacional Mouillette d’Argent, que compta amb el suport del Beauty Cluster Barcelona i d’Ainea Perfums.\nIrene Gisbert és la responsable d’Ainea Perfums, una empresa de cosmètica natural amb seu a Teià. Ella va ser l’encarregada de fer un tast d’olors als alcaldes i consellers comarcals presents a l’acte, aplegant en una mateixa activitat dues de les essències del Maresme: les flors i les olors del taronger.\nAlmenys des del segle XVIII i fins a les glaçades de 1956, el taronger va ser un dels conreus tradicionals del Maresme. Enguany, el Maridatge dels Sentits s’ha proposat recuperar la seva memòria a través de l’esmentat Concurs Internacional de Perfumeria, ja que és l’únic espècimen del regne vegetal que permet obtenir tres essències: una a partir de la flor (la tarongina), una altra per mitjà del fruit (la taronja) i una tercera a través de la fulla (el petitgrain).\nAl final de l’acte, tots els representants institucionals van brindar per l’èxit del Maridatge amb un licor de tarongello artesanal destil·lat per la sommelier Núria Cruelles.\nArticle anteriorM A D U I X E S !\nArticle següentEl President del Consell Comarcal assistirà a la presentació del Festival Marítim MARESMAR, trobada de vaixells centenaris 2018 que es farà a bord del bergantí centenari Sírius amarrat al moll de servei Varador 2000 del Port d’Arenys


Airport Sky Inn Jaipur Índia - Ofertes d'hotels amb els MILLORS DESCOMPTES EN LÍNIA\nC-237 Siddharth nagar near Jaipur International Airport Jagatpura Jaipur, Aeroport de Jaipur, Jaipur, Índia, 302017 - Veure al mapa\nBarri Aeroport de Jaipur Amer Gopalbari Aeroport de Jaipur Parc de Bani Aeroport de Jaipur Amer Vidhayadhar Nagar Parc de Bani Vidhayadhar Nagar\nConvenientment situat a Jaipur, Airport Sky Inn és una base ideal des d'on explorar aquesta ciutat fantàstica. Ubicat a només 6 km del centre de la ciutat i a 0.5 km de l'aeroport, aquest allotjament de 3 estrelles atreu nombrosos viatgers cada any. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nLes instal.lacions i els serveis que proveeix Airport Sky Inn asseguren una estada plaentera als seus clients. Les carecterístiques més important de l'hotel inclouen servei d'habitacions 24 hores, seguretat 24 hores, servei de neteja diari, lloguer de wi-fi portàtil, registre d'entrada/sortida privat.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Airport Sky Inn és la vostra destinació si buscau allotjament de qualitat a Jaipur.\nTots els tipus de viatgers (27) Parelles (5) Viatgers en solitari (11) Famílies amb infants petits (5) Grups (6)


Els establiments de Salou es podran formar en fotografia i Instagram per augmentar les seves vendes — Promoció Econòmica i Comerç\nEls establiments de Salou es podran formar en fotografia i Instagram per augmentar les seves vendes\nEls establiments de Salou es podran formar en fotografia i Instagram per augmentar les seves vendes https://www.salou.cat/ca/la-ciutat-per-temes/promocio-economica-i-comerc/noticies/els-establiments-de-salou-es-podran-formar-en-fotografia-i-instagram-per-augmentar-les-seves-vendes https://www.salou.cat/ca/la-ciutat-per-temes/promocio-economica-i-comerc/noticies/els-establiments-de-salou-es-podran-formar-en-fotografia-i-instagram-per-augmentar-les-seves-vendes/@@download/image/DÍPTIC CAMPANYA INSTAGRAM_SALOU_compressed_page-0001.jpg\nLa Cambra de Comerç de Tarragona i l’Ajuntament de Salou organitzen dues jornades gratuïtes els propers dies 5 i 7 de novembre\nLa Cambra de Comerç de Tarragona i l’Ajuntament de Salou organitzen, el proper dimarts, dia 5 de novembre, i dijous, dia 7, les jornades “Augmenta les teves vendes: fotografia i Instagram”, adreçades a autònoms, microempreses, PIMES i emprenedors del sector comercial minorista.\nL’objectiu d’aquestes sessions són treballar les competències fotogràfiques amb smartphone i l’ús d'Instagram per al petit comerç; i potenciar la visibilitat dels establiments comercials a través de les xarxes socials. Les dues jornades, que aniran a càrrec de la fotògrafa corporativa, Beatriz Durán, tindran lloc a la Sala Mediterrània, en horari de 14 a 16 h (inclou càtering per dinar).\nDurant el decurs de les sessions, les persones assistents tractaran els següents continguts: Introducció i instagramers per sectors; abans de la foto: materials, composició i llum; ús d’Instagram a nivell professional: com crear un bon feed; planificació i fotografia amb smartphone; edició fotogràfica amb mòbil; i exercicis pràctics per parelles/grups a cada sessió. Per poder participar en aquesta iniciativa caldrà portar el mòbil o tablet pels exercicis pràctics.\nLes inscripcions, de caràcter gratuït, es podran fer, exclusivament, via online, a la pàgina web de la Cambra de Comerç de Tarragona: https://www.cambratgn.com/jornades/formacio/133-augmenta-les-teves-vendes-fotografia-i-instagram-salou\nMés informació al Departament de Dinamització Econòmica de l’Ajuntament de Salou, a la primera planta del Consistori; al telèfon 977 30 92 14; o al correu electrònic promocioeconomica@salou.cat.\nAquesta acció està finançada per la Unió Europea (FEDER) i la Secretaria d'Estat de Comerç, amb la col·laboració de la Cámara de Comercio de España.\nDÍPTIC CAMPANYA INSTAGRAM CAMBRA DE COMERÇ TARRAGONA.pdf Descarrega


Comença el Campus Solidari de Futbol de la Fundació Catalana de Futbol\nLa Fundació de l'FCF, seguint la seva premissa d'ajudar als més necessitats, ha posat en marxa el Primer Campus Solidari de Futbol dirigit a nens i nenes amb risc d'exclusió social.\nEl Primer Campus BeHappy de Futbol de la Fundació de l’FCF comptarà amb 28 nens i nenes d'entre 6 i 14 anys, tots ells amants del futbol. L'objectiu d'aquesta iniciativa, que comença aquest juliol, és que els joves aprenguin l'esport i depurin la seva tècnica.\nEl Patronat de la Fundació de l’FCF va aprovar portar a terme aquest projecte per tal que jugadors i jugadores que pertanyen a famílies amb greus dificultats econòmiques i amb risc d'exclusió social severa puguin tenir l'oportunitat de participar en un campus d’estiu de futbol.\nA part de les classes de futbol, que seràn impartides per entrenadors federats a l’FCF, el Campus Solidari de Futbol BeHappy assegura que tots aquests nois i noies facin tres àpats al dia (esmorzar, dinar i berenar) i tinguin un seguiment en els hàbits d’higiene com ara dutxar-se cada dia després del campus o rentar-se les dents després de cada àpat. La Fundació de l’FCF també els ha proveït d’equipació i botes perquè puguin jugar a futbol en condicions.\nDurant el Campus Solidari de Futbol BeHappy, els infants faran també alguna sortida, com ara una visita a la Ciutat Esportiva del RCDE o al museu del FC Barcelona.\nPer portar a terme aquest campus amb garanties, la Fundació ha comptat amb la col·laboració de la Creu Roja i la Fundació Pare Manel, les dues entitats socials que fan el seguiment d’aquests joves i les seves famílies pertanyents a programes de Pobresa Infantil.\nEl Primer Campus BeHappy de Futbol de la Fundació de l’FCF té el suport de la Fundació del FC Barcelona i se celebrarà fins el 14 de juliol al camp Municipal de Les Oliveres, a Santa Coloma de Gramanet.


Orígens ‹ Can Campanya\nGrups Nadal 2021\nSANT ESTEVE 2021\nANY NOU 2022\nDES DE 1969\nLes nostres arrels ens han fet viure la cuina amb molta intensitat, i cada dia, els plats que elaborem són resultat dels nostres coneixements i productes seleccionats, però sobretot dels nostres sentiments.\nBona part del Pont del Diable va ser construït amb carreus de la pedrera de Can Campanyà, però s’ignora el camí emprat per arribar al pont. D’aquesta pedrera van sortir els que van emprar en la construcció de l’església parroquial de Sant Vicenç de Castellbisbal, entre el 1580 i el 1598. Les amples dovelles del portal i el finestral de sobre, del gòtic tardà, apunten que l’edifici pot ser del segle XVIè.\nEn el cens efectuat pel senyor de Castellbisbal, Fadric Vicenç Álvarez de Toledo i Osorio del 15 de març de 1752, consta el propietari Antoni Campanyà. La masia ha passat per diferents mans. L’anterior propietari va ser el compte de Sert.\nLes masies de Castellbisbal, Josep Mateu i Miró (Publicacions Museu de la Pagesia, 1999)


Dins Aquest Iglú – PRODUCTES DE NETEJA\n13/12/2008 RubènDos Punt Zero, Fotoblog, Manies i Obessions, Personal, Salut, Viatges\nÉs tan fastigosa i desagradable aquesta olor a tabac que t’amara i notes un segon després de posar el peu al carrer. La conseqüència de la fracassada llei antitabac l’ha despertat només entrar per la porta i he seguit el meu camí directe a la dutxa.\nLes desgràcies no van acabar a la costa est. El primer cop que vaig anar a Califòrnia em va ploure. El segon cop vaig acabar d’urgències amb salmonel.la abans d’agafar l’avió. Suposo que el proper cop que vulgui sopar mirant el Pacífic es podrà fumar als restaurants.\nAuto-enllaçar-se tan sovint és un acte massa vanitós.\nTagged califòrnia, new york, olors, productes de neteja, tabac\n2.710 feed subscribers


Associació Comarcal d’Empresaris del Berguedà - L’ACEB lliura als sanitaris de l’Hospital Sant Bernabé les polseres en reconeixement per la feina feta durant la crisi de la Covid-19\nL’ACEB lliura als sanitaris de l’Hospital Sant Bernabé les polseres en reconeixement per la feina feta durant la crisi de la Covid-19 Destacats\nL’Associació comarcal d’Empresaris del Berguedà (ACEB), en representació del Fòrum Econòmic de la Catalunya Central, ha fet entrega aquest migdia de les polseres d'agraïment al personal sanitari de l’Hospital Sant Bernabé de Berga que ha estat a primera línia combatent contra la Covid-19.\nEls primers exemplars d'aquestes polseres, 338 al Berguedà, els han lliurat tres pacients que han passat la Covid-19 als professionals que els van tractar. En concret, a les infermeres Meritxell Puig, Marta Calderer i Noemí Torner, a les doctores Mas i Isern i als doctors Del Canto i Balmes. La resta de polseres s’entregaran a la direcció de l’hospital perquè les faci arribar a tots els treballadors.\nPer part de l’Associació comarcal d’empresaris del Berguedà hi han assistit el president, Josep Maria Serarols, el vicepresident, Xavier Gual, i Anna Romera, membre de la junta. Tal com ha explicat Serarols, l’ACEB és l’única entitat de la comarca del Berguedà que participa en el Fòrum Econòmic de la Catalunya Central. “Ens hi hem implicat des de fa mig any i estem treballant perquè el Berguedà participi activament en les iniciatives de la Catalunya Central, volem formar-ne part amb totes les conseqüències”.\nLes entitats que formen el Fòrum, van començar fa un temps a treballar la idea de fer un reconeixement de la societat civil i empresarial al món professional que, de forma incansable, han lluitat i estan lluitant contra la Covid-19. En aquest sentit, Serarols ha mencionat que les polseres són “un detall carregat de simbolisme” i ha traslladat un “agraïment infinit i permanent” a tot el personal sanitari remarcant que “hi ha molta més gent implicada en la lluita contra la pandèmia”.\nD’altra banda, Xènia Isern, Cap d’Anestèsia, ha remarcat que ha estat un acte molt emotiu ja que “ens hem retrobat amb pacients que havíem portat amb els que teníem una relació molt intensa”. La doctora ha explicat que “són pacients que ho han passat molt malament i veure que se n’han sortit és el millor regal que ens podrien haver fet”. Isern també ha volgut agrair a la societat berguedana aquest reconeixement.\nEn total, s’han fet 3.000 polseres que s’han entregat a l’Hospital Sant Bernabé de Berga, a la Fundació Althaia i a la Fundació Sant Andreu Salut. A cada polsera s’hi pot llegir ‘gràcies’ i s’han fet perquè les portin tots els sanitaris del centre que han lluitat contra la pandèmia. D’altra banda, també s’ha fet entrega d’una placa a la institució sanitària amb el mateix missatge. Els tres actes d’entrega s’han fet de manera simultània als tres hospitals.\nA l’acte també hi han assistit representants d’altres entitats de la Catalunya Central que formen part del Fòrum Ecònomic de la Catalunya Central com Josep Roca, en representació del Gremi de Constructors, el president de la Patronal Metal·lúrgica de la Catalunya Central, Xavier Perramon, Jose Luís Bermudez i Jordi Giralt del Rotary Club Berguedà, i Meritxell Garcia del BBVA.\nEn un acte el passat 28 de maig a la sala SevenSeven de Manresa, es va visualitzar en primícia el vídeo explicatiu d’aquesta iniciativa protagonitzat per cada un dels tretze agents econòmics que formen el Fòrum.\nDarrera modificació el Dijous, 25 Juny 2020 20:54\n« 10 professionals autònoms del Berguedà reben assessorament personalitzat per afavorir la consolidació de la seva activitat a través de l’ACEB\tL'ACEB reprèn la formació ocupacional de forma telemàtica »


Ascensió al Marboré – Unió Excursionista\nSortida que realitzem el 22 i 23 d’agost de 2.009 i que ens permet fer sis tresmils i gaudir d’una panoràmica excepcional del Cirque de Gavarnie i la seva Cascada, el Massís del Taillón i el del Mont Perdut i el Parc Nacional d’Ordesa.\nInformació de Ascensió al Marboré .\nSom sis components de la UE Prats, el Joan Blanqué, l’Anselm, el Josep Cornellas “El Fontcalenta”, el Joan Vall, el Ramon Soler i el Màrius. La idea és fer els cims de la Torre de Marboré (3.009m.), la Espalda de Marboré (3.075m.), la Cascada Occidental (3.098m.), la Cascada Central (3.108m.), la Cascada Oriental (3.161m.) i el Pic de Marboré (3.252m.). No fem l’ascens al Casco de Marboré (3.012m.) perquè el vam fer en una altra sortida.\nPrimera Jornada Arrival at Location\nSegona Jornada Scenic Tour of City


“No sortir al carrer m’estalvia suportar la imbecil·litat del món”\n“No sortir al carrer m’estalvia suportar la imbecil·litat del món” ..\n“Quedo perplex en veure els meus coetanis angoixats a causa del confinament. Després de tants fatics per pagar la hipoteca, ara no es volen quedar a casa. Potser soc un misantrop, però no sortir al carrer m’estalvia suportar la imbecil·litat del món. I els dels balcons que ens volen distreure, s’ho poden estalviar. Em sé distreure sol, gràcies. I recordin: la diversió real arribarà d’aquí a uns dies, quan tot s’enfonsi.”


Un fort incendi es va apoderar de l'estòmag de Dídac qui, eternament enamorat, no deixava de mirar el telèfon mòbil esperant veure el nom de Lídia escrit en la pantalla del dispositiu. Els seus ulls brillaven com espurnes de foc esperant, ansioses, consumir un sentiment confús, producte de la curiositat i la passió. Lídia era una jove bruna, d'ulls obscurs, profunds, i mirada penetrant. El dia que va conèixer Dídac viatjava en tren amb una coneguda d'ambdós. Aquell dia, la seva ànima concupiscible va despertar, alborotada, trontollant per cadascun dels racons de les seves entranyes i desprenent, inevitablement, cert aroma a nervis. Les seues conviccions religioses, no obstant, havien alimentat una ànima racional paral·lela dictadora d'un pseudo-bé just, hipòcrita en moltes ocasions, que li impedia gaudir de moments de passió per por a un gran sentiment de culpa que arrapava el seu cor, mentre l'encongia i el feia malbé. En aquell tren només es miraren, desitjant tornar a coincidir en algun altre lloc per poder tenir una conversa més relaxada i, almenys, compartir nombres de telèfon.\nLa pantalla, de sobte, s'il·luminà. Dídac era fora de l'habitació en aquell moment. No sabia que era Lídia la que li escrivia, entre altres missatges, però, millor havera sigut que no ho havera sabut mai.\n14 de febrer 23 Amics paper Aquesta gent At the end of the day Fil de llum La nit Missió Impossible Moltes vegades Sant Jordi Tornarem


Els mitjans catalans, sota pressió política i policial\nLa Guàrdia Civil va assaltar 'El Temps' i Catalunya Ràdio va suprimir 'L'orquestra'\nL'operació policial contra l'independentisme radical va tenir conseqüències negatives per a la llibertat d'expressió. Alguns periodistes van ser detinguts i molts altres es van sotmetre a la censura.\nJ.C. BARCELONA. Actualitzada el 30/06/2012 00:00\n260x366 El magistrat Baltasar Garzón no va ser sensible a les acusacions de tortures per part dels independentistes detinguts. / EFE El magistrat Baltasar Garzón no va ser sensible a les acusacions de tortures per part dels independentistes detinguts. / EFE\nTres periodistes van ser detinguts, empresonats i torturats: Eduard López, d' El Punt ; Carles Bonaventura, del Diari de Girona, i Oriol Malló, d' El Temps . Durant unes hores també va ser detinguda Dolors Bellés, d'El Punt , tot i que va ser alliberada posteriorment. En el cas del setmanari, la seva redacció va ser assaltada per la Guàrdia Civil, davant l'estupor dels redactors que hi eren presents.\nAquest setge contra els periodistes va tenir com a resposta una campanya molt intensa de protesta, sobretot liderada per El Punt i El Temps , que es va intensificar quan es van conèixer els primers casos de tortures contra els detinguts. La majoria de mitjans, però, van fer seguidisme del govern espanyol i van justificar l'operació policial, minimitzant o amagant les acusacions de tortures. Davant la falta de suport dels seus caps, molts periodistes van optar per l'autocensura per esquivar problemes a la feina.\nUn dels que no ho va fer va ser el periodista Jordi Vendrell, que llavors pilotava el programa L'orquestra, de Catalunya Ràdio, que era líder en la franja de tres a quatre de la tarda. El programa era una tertúlia amb tres convidats fixos d'arreu del país: Vidal Vidal, Josep Murgades i Modest Prats, cadascun dels quals portava cada divendres un convidat de manera rotatòria.\nEl divendres 10 de juliol li tocava a Murgades, i va convidar-hi el filòsof Josep-Maria Terricabras. Com era previsible, de seguida la conversa va derivar cap a l'operació policial en marxa i, a causa del perfil d'alguns dels tertulians, va adoptar un to obertament hostil contra el jutge Garzón i contra el govern espanyol. Alguns mitjans espanyols, com El País , van ser durament criticats pel seu suport a l'operació.\nLa reacció va ser immediata. El PSOE, a través dels representants del PSC al consell d'administració de la llavors Corporació Catalana de Ràdio i Televisió (CCRTV), va exigir la destitució fulminant de Vendrell i la supressió del programa.\nL'ens públic, que controlava CiU, va acceptar la petició, i el programa va ser suprimit. "El divendres 17 havia de ser l'últim de la temporada i ja ens havien dit que continuaria al setembre perquè era líder", explica Murgades, "però ens vam trobar que aquell, en el qual no va haver-hi tertúlia, va ser l'últim".\nMalgrat que els socialistes exigien el cap de Vendrell, no el van acomiadar però sí que el van suspendre de feina durant un any, tot i que li van mantenir el sou. Fidel al seu caràcter, el periodista, que es va fer popular amb Quim Monzó i Ramon Barnils amb l'espai El lloro, el moro, el mico i el senyor de Puerto Rico , no va perdre el sentit de l'humor i s'ho va prendre com un any sabàtic, tot i que va quedar estigmatitzat i mai va tornar a dirigir o presentar cap programa. Vendrell va morir el 8 de juliol del 2001.


Per què el vot en blanc perjudica als partits petits? - Pirates de Catalunya, el partit pirata català\nPer què el vot en blanc perjudica als partits petits?\nPublicat el novembre 25, 2010 - Pirates de Catalunya\nSegons algunes de les darreres enquestes, i degut al gran descontentament de la població amb la política tradicional, aquest diumenge 28 l’opció del vot en blanc pot obtenir uns resultats espectaculars. Popularment es considera el vot en blanc una opció de protesta, un vot a favor de la democràcia però en contra de qualsevol partit. Ara bé, no està de més saber quins són els seus efectes reals a l’hora del repartiment d’escons.\nUna idea força generalitzada és que el vot en blanc s’assigna d’alguna forma -ningú especifica quina- als partits majoritaris. Això no és cert. D’altra banda, diverses pàgines –com aquesta– contesten a aquest rumor amb una explicació del recompte electoral segons la qual el vot en blanc no afecta absolutament en res. Això tampoc és del tot cert. Vegem-ho amb un exemple pràctic.\nAquests són els resultats electorals de les darreres eleccions al Parlament de Catalunya:\nVots nuls: 13.574\nVots vàlids: 2.968.534\nCiU: 935.756 (31,52%) 48 diputats\nPSC: 796.173 (26,82%) 37 diputats\nERC: 416.355 (14,03%) 21 diputats\nPPC: 316.222 (10,65%) 14 diputats\nICV: 282.693 (9,52%) 12 diputats\nCiutadans: 89.840 (3,03%) 3 diputats\nAltres: 131.495 (4,41%)\nEn blanc: 60.244 (2,02%)\nEl repartiment d’escons es fa mitjançant la regla d’Hondt, i és cert que no hi intervenen els vots en blanc. Però per accedir a aquesta fase hi ha una selecció prèvia: només passen el tall els partits que superen el 3% dels vots vàlids (nota de la Junta Electoral Central al respecte). És a dir, Ciutadans (3,03%) va entrar en el joc pels pèls, però un cop a dins es va endur 3 escons. Què passaria si només 35.000 de les persones que es van quedar a casa haguessin decidit anar a votar en blanc? Vegem-ho:\nVots vàlids: 3.003.534\nCiU: 935.756 (31,16%) 49 diputats (+1)\nPSC: 796.173 (26,51%) 38 diputats (+1)\nERC: 416.355 (13,86%) 22 diputats (+1)\nPPC: 316.222 (10,53%) 14 diputats\nICV: 282.693 (9,41%) 12 diputats\nCiutadans: 89.840 (2,99%) 0 diputats (-3)\nAltres: 131.495 (4,39%)\nEn blanc: 95.244 (3,17%)\nEn aquest cas, la pujada dels vots en blanc fa variar el nombre total de vots vàlids, i per tant la barrera del 3% també se situa més amunt. Ciutadans no passa el tall i els tres diputats que haurien aconseguit van a parar a mans de CiU, PSC i ERC. Podeu comprovar el càlcul amb aquest simulador (tingueu en compte que la barrera es calcula amb els vots de tota Catalunya, però la repartició es fa per circumscripcions. En aquest cas només s’ha de tornar a calcular la de Barcelona, que és on Ciutadans havia aconseguit representació).\nEn conclusió, un vot en blanc elevat dificulta l’entrada dels partits petits al Parlament i, d’aquesta forma, pot arribar a beneficiar als partits majoritaris. Si bé és cert que habitualment se’l considera un vot de protesta, tots sospitem que als diputats de les forces tradicionals els importa més saber si seguiran o no ocupant la seva cadira -i el sou que comporta- que el nombre de vots en blanc que hi ha hagut. Probablement el que sí que els faria reaccionar seria l’entrada de nous partits al Parlament; l’amenaça d’un canvi real.\nTags: eleccions, parlament, pirates.cat, vot en blanc\n60 respostes a “Per què el vot en blanc perjudica als partits petits?”\nDaniel on novembre 25th, 2010 - 7:20pm\nEstic plenament d’acord…\nEn el seu moment vaig escriure algo al respecte: https://encrypted.google.com/url?sa=t&source=web&cd=1&ved=0CBIQFjAA&url=http%3A%2F%2Fdrl1982.blogspot.com%2F2009%2F06%2Fes-util-el-voto-en-blanco.html&ei=tajuTPuAKpmAhAeZnqWRDA&usg=AFQjCNGkCbbQ6G2c3OAyit3nLgfk2ORcig&sig2=eVqrxLO9GSFu1Iu-B-iP4w\nCapità Pirata on novembre 25th, 2010 - 9:38pm\nL’enllaç està trencat, pots tornar-lo a posar?\nQuim on novembre 25th, 2010 - 8:34pm\nEl vot blanc perjudica els partits petits pq no és computable, quan sigui computable no perjudicarà ningú pq tindrà representació… i ara mateix com que no volem que perjudiqui ningú, qui vulgui votar en blanc sense perjudicar, que voti ESCONS EN BLANC – CIUDADANOS EN BLANCO !!!\nCapità Pirata on novembre 25th, 2010 - 9:47pm\nMillor votar a Escons en Blanc, que votar en blanc, i tant: al menys serveix d’alguna cosa.\nPerò nosaltres preferim votar en negre!\nQuim on novembre 26th, 2010 - 1:21am\nAixi sempre ens entendrem. Nosaltres no pretenem treure vots a ningú, només donar la opció a la gent que no es sent representada.\nSalut i Escons molta sort.\ndvdgmz on novembre 25th, 2010 - 8:49pm\nNo m’agrada gens el títol, justament contradiu el que matiseu en el text.\nD’altra banda si considerem el vot en blanc com un vot polític tant li fa que elevi o no la barrera de tall.\nD’altra banda el percentatge també es veu molt afectat per la participació global. El PSC pot tenir variacions de quasi 200.000 vots, alguns poden anar a altres partits, però molts surten i entren de l’abstenció. I això ha fet variar més el llindar del 3% que no pas els vots en blanc.\nPodem pensar que els partits ignoren el vot en blanc, però el que està passant amb el vot en blanc a Catalunya és molt significatiu; darrerament els periodistes i comentaristes han començat a donar-li visibilitat. Si pugés per sobre del 3% encara seria més significatiu.\nPer tant: sisplau, considereu el vot en blanc com una opció política legítima i no mireu de buscar falsos arguments tècnics en contra.\nNo entreu en demagògies que no hi heu entrat per a les altres coses.\nSegurament entre els votants de vot en blanc hi ha potencials votants del vot en negre (Pirates!) però penso que ens convencereu millor amb arguments polítics.\nCapità Pirata on novembre 25th, 2010 - 9:51pm\nel títol i la conclusió diuen el mateix:\n– “Per què el vot en blanc perjudica als partits petits?”\n– “En conclusió, un vot en blanc elevat dificulta l’entrada dels partits petits al Parlament i, d’aquesta forma, pot arribar a beneficiar als partits majoritaris.”\nEl vot en blanc és una opció legítima, però cal saber-ne les conseqüències exactes. L’autor de l’article el va escriure per que es va trobar amb molta gent desinformada sobre el vot en blanc.\nEncara que el vot en blanc sigués del 99%, els polítics seguirien governant (i cobrant els mateixos diners) amb l’1% dels vots. Això és un argument tècnic, no hi ha gaires matisos a discutir.\ndvdgmz on novembre 25th, 2010 - 10:05pm\nEl vot a un partit que no arribarà al 3% perjudica als altres partits que no arribaran al 3% tant com el vot en blanc, pels mateixos arguments tècnics.\nAquests arguments els han fet servir des de fa temps els partits “mitjans” apel·lant al vot útil per a ells.\nEstic d’acord amb el “l’únic vot inútil és votar els de sempre” que va dir en Carlos Sánchez-Almeida en explicar el seu vot als pirates.\nPenso que el vot en blanc té capacitat transformadora quan no hi ha opcions polítiques vàlides.\nDubto que amb un 99% de vot en blanc es pugui governar com aquell qui res.\nAquest cop votaré en negre.\nKajuna on novembre 26th, 2010 - 1:46am\ndvdgmz té raó en una cosa: qualsevol vot a qualsevol partit perjudica a la resta de partits… especialment als petits. De fet, és un dels motius pels quals la gent vota, per donar força a un partit en oposició als altres. El que molta gent no sap és que el vot en blanc també perjudica, però NOMÉS als petits. Als grans els pot beneficiar, i tota la gent que pensa votar en blanc per perjudicar als partits de sempre, hauria de saber que els està posant les coses més fàcils enlloc de més difícils. És cert que dilluns tots diran de cara al públc: “vaja, hi ha molts vots en blanc, hem de reflexionar”. I allà es quedarà l’autocrítica.\nAlbert on novembre 26th, 2010 - 11:30am\nL’argumentació del què provoca el vot en blanc és correcta però hi ha un error tècnic molt gran, que si fos certa perjudicaria les vostres pròpies aspiracions de tenir representació:\n– La barrera del 3% es per circumscripció (que en aquest cas és la província), no en el global de Catalunya. Aquí teniu la info: http://ves.cat/anFn\nEn el cas de Ciutadans-Ciudadanos de les passades eleccions a la província de Barcelona va treure un 3,53% del vots. Si hagués tret un 3% a la província, de Barcelona, encara que el global de Catalunya fos per sota del 3%, hagués entrat igualment.\nL’exemple d’això el tenim a les eleccions al Parlament de l’any 1980: el Partido Socialista de Andalucía-Partido Andaluz va treure 2 diputats amb un 3,03% del vots a la província de Barcelona, tot i que en el global de Catalunya va treure un 2,66%. En canvi Solidaritat Catalana es va quedar amb un 2,58% de vots a la província, i al no superar el 3% es va quedar sense cap diputat, tot i que sense barrera electoral segurament n’hagués tingut.\nAquest resultat igualment demostra que si a la província de Barcelona arribes al 3% ja tens 2 diputats segurs. En canvi a les altres províncies superar el 3% no és garantia d’aconseguir algun diputat, com el cas de Solidaritat Catalana l’any 1980 a Tarragona, que va treure 3,02% del vots però no va treure cap diputat.\nA la web del Departament de Governació de la Generalitat poden consultar els resultats de totes les eleccions: http://ves.cat/anFp\njavi on novembre 26th, 2010 - 11:54am\nés interessant veure que cada vegada més la gent està interessada en saber com computa exactament el vot en blanc i els efectes reals que té, més enllà del significat “ideològic” que pugui tenir.\nAl blog undiatonto.com també van fer una reflexió del que comptava el vot en blanc. Interessat pel tema vaig fer diferents simulacions per veure què hagués passat a la demarcació de Barcelona en diferents condicions a les eleccions passades. Vaig deixar els gràfics al comentari següent: http://www.undiatonto.com/?p=1450#comment-899.\nkike on novembre 26th, 2010 - 7:34pm\nFelicitats, tinc un amic que ha decidir no tornar a votar en blanc pel teu article.\nDeixa un comentari a Albert\nExplora el bloc Selecciona el mes octubre 2021 juny 2021 març 2021 febrer 2021 desembre 2020 octubre 2020 setembre 2020 agost 2020 juliol 2020 maig 2020 abril 2020 març 2020 gener 2020 novembre 2019 octubre 2019 setembre 2019 juliol 2019 juny 2019 maig 2019 abril 2019 març 2019 febrer 2019 gener 2019 desembre 2018 novembre 2018 octubre 2018 setembre 2018 juliol 2018 juny 2018 maig 2018 gener 2018 novembre 2017 octubre 2017 setembre 2017 agost 2017 juliol 2017 juny 2017 febrer 2017 gener 2017 desembre 2016 novembre 2016 octubre 2016 setembre 2016 juliol 2016 juny 2016 maig 2016 abril 2016 març 2016 febrer 2016 gener 2016 desembre 2015 octubre 2015 setembre 2015 agost 2015 juliol 2015 juny 2015 maig 2015 abril 2015 març 2015 febrer 2015 gener 2015 novembre 2014 octubre 2014 setembre 2014 juliol 2014 juny 2014 maig 2014 abril 2014 març 2014 febrer 2014 gener 2014 desembre 2013 novembre 2013 octubre 2013 setembre 2013 agost 2013 juliol 2013 juny 2013 abril 2013 març 2013 febrer 2013 gener 2013 desembre 2012 novembre 2012 octubre 2012 setembre 2012 juliol 2012 juny 2012 maig 2012 abril 2012 març 2012 febrer 2012 gener 2012 novembre 2011 octubre 2011 setembre 2011 agost 2011 juliol 2011 juny 2011 maig 2011 abril 2011 març 2011 febrer 2011 gener 2011 desembre 2010 novembre 2010 octubre 2010 setembre 2010 agost 2010


El Cadí La Seu manté el sisè lloc tot i perdre amb el Mann Filter (64-58) — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / El Cadí La Seu manté el sisè lloc tot i perdre amb el Mann Filter (64-58)\nEl Cadí La Seu manté el sisè lloc tot i perdre amb el Mann Filter (64-58)\nL'equip urgellenc té ara un balanç d'11-9. Aquest diumenge a la tarda hi ha un nou partit al Palau d'Esports, amb la visita del Pajariel Bembibre\nMann Filter-Cadí La Seu (Foto: Mann Filter STC)\nEl Cadí La Seu manté la sisena posició a la Lliga Femenina de bàsquet tot i la derrota d'aquest dimecres a Saragossa contra el Mann Filter (64-58). A sis jornades del final, l'equip de Bernat Canut té ara un balanç d'11-9, empatat a victòries amb el Lointek Gernika Bizkaia (5è) i amb l'IDK Gipuzkoa (7è). Les biscaïnes van perdre ahir a Ferrol (86-82) mentre que les donostiarres, que tenen un partit pendent amb el Bembibre, van caure clarament a Girona (89-60).\nA la pista de l'Stadium Casablanca, el Cadí va mantenir les opcions de victòria al llarg del partit malgrat que van ser les aragoneses que van portar la iniciativa. Al primer quart el marcador era de 15-12, però al descans les locals ja s'havien distanciat fins al 35-27. A la represa, el Mann Filter va mantenir els avantatges curts, amb parcials força constants: 14-14 al tercer període i 12-14 a l'últim quart. Tal com es preveia, l'escorta Paola Ferrari va ser la protagonista del partit amb 24 punts. Per les urgellenques, Helena Oma en va anotar 12.\nDesprés d'aquest desplaçament, el Cadí La Seu ja prepara un nou partit a casa. Aquest diumenge a 1/4 de 7 de la tarda, al Palau d'Esports, el primer equip del Sedis rebrà l'Embutidos Pajariel Bembibre, amb la retransmissió en directe de RàdioSeu (107.2 FM i www.radioseu.cat). L'equip del Bierzo és a la part baixa de la taula, en 11a posició amb un balanç de 8-11 i amb l'escorta nord-americana Brittany Brown com a millor jugadora, amb 16 punts i 5 rebots per partit. Aquest dimecres, el Bembibre ha derrotat l'Al-Qázeres (74-61).\nEl Sedis Hidrology visita el Taxi Line-La Palma\nTambé diumenge, a la mateixa hora, el Sedis Hidrology jugarà a la Palma de Cervelló contra el Taxi Line, 7è classificat de Primera Catalana masculina amb un balanç d'11-7, dos triomfs més que els urgellencs.


Per despertar consciència a la població, la Plataforma per la Llengua llança una gran campanya de divulgació a partir del web www.emergencialinguistica.cat.\nAl llarg d’este 2020 les dades sobre la llengua catalana no han estat positives: recentment hem sabut que només el 19% dels joves de la ciutat de Barcelona parla habitualment en català. Però en altres territoris de parla catalana, com és el cas de les Illes Balears, la situació del jovent no és millor. A Eivissa i Formentera es viu una situació del tot crítica: només el 2,9 % dels joves parla habitualment en català. La llengua majoritària entre companys d’estudi és el castellà, i només el 30,6 % del jovent d’entre 15 i 24 anys de les Illes utilitza el català de forma majoritària per parlar amb els companys d’estudi. Esta baixada de l’ús social del valencià en general va quedar palesa a l’InformeCAT 2020, on es constatava que el català es parla poc a les àrees metropolitanes de Barcelona, València i Palma.\nEn global, el cert és que només el 32,5 % dels habitants d’arreu dels territoris de parla catalana empra el valencià habitualment, quelcom que el converteix en una llengua greument amenaçada perquè, si els parlants disminueixen com més va més, és evident que la llengua es perd. Estos darrers quinze anys, el valencià ha perdut mig milió de parlants habituals. Si no fem res per aturar esta regressió, el valencià s’extingirà perquè, tot i que s’ aprèn a l’escola, la gent no el farà servir.\nDe fet, cal tenir en compte que quan una llengua arriba al llindar del 30 % de parlants –respecte al total d’habitants del territori–, ells mateixos són conscients de la dificultat de trobar persones amb qui poden parlar la llengua, i això fa que tendisquen a deixar d’utilitzar-la de manera espontània en l’esfera pública –per exemple, amb persones desconegudes, de qui dubten si la parlaran o no. Esta situació d’inseguretat dels parlants genera una espiral encara més gran de disminució de l’ús social de la llengua, perquè acaba causant que alguns que són competents en la llengua minoritzada s’acostumen a no parlar-la fins i tot amb d’altres de competents, perquè ja han adquirit l’hàbit d’abandonar-la. Arribats en este punt, revertir-ne la situació esdevé molt complicat. Cal ser conscients que el valencià s’aproxima perillosament a este llindar, motiu pel qual calen mesures dràstiques i urgents, per fer front a esta emergència.\nI ara, més que mai, la Plataforma per la Llengua fa una nova advertència per evitar este desastre. Encara hi som a temps. L’ONG del valencià ha recopilat en un dossier les dades que mostren la vulnerabilitat de la llengua, com també què ha causat esta situació.\nL’entitat considera que les principals causes que han portat a l’emergència lingüística són la deixadesa i marginació del català per part de les administracions públiques, la pèrdua de consciència lingüística dels parlants i el fet que el jovent de hui viu en un entorn audiovisual i comunicatiu altament desvalencianitzat.\nPrecisament és este retrocés de l’ús del valencià entre els joves un punt especialment greu que marca una tendència encara més negativa per a la llengua, atés que vol dir que les noves generacions, és a dir, les qui haurien de ser el futur de la llengua, són les que l’abandonen abans. Però també ens dona una idea d’este retrocés del jovent l’estudi de la Plataforma per la Llengua sobre l’ús del català als patis de les escoles i instituts de les zones urbanes de Catalunya, on a la secundària només el 14 % de les converses són en català.\nTot i esta situació tan greu que viu el valencià, la Plataforma per la Llengua considera que encara som a temps de revertir-la i salvar la llengua. L’entitat fa tres propostes generals per aconseguir-ho, per les quals l’entitat treballa a fons i vol continuar-ho fent més intensament els anys vinents. Calen tres coses:\nPer tot plegat es pot afirmar que la llengua es troba en una situació d’emergència lingüística i això en pot comportar la desaparició, si no s’hi actua. Per l’ONG del valencià, les actuacions per a la defensa i promoció de la llengua han de venir de les administracions però també dels ciutadans. Per això, engega esta campanya de divulgació que durant l’any 2021 advertirà de la situació del valencià a través de missatges gràfics i audiovisuals. Esta campanya de divulgació cerca aconseguir un canvi d’actitud en els ciutadans i que estos exigisquen polítiques públiques a les administracions a favor de la llengua.


Piqué: «Ja sabem com funciona, això» - Diari de Girona\nPiqué: «Ja sabem com funciona, això»\n?El jugador del FC Barcelona critica l'actuació de Fernández Borbalán a Bilbao i el Comitè d'àrbitres el podria denunciar\nddg barcelona 07.01.2017 | 01:16\nGerard Piqué i Luis Enrique en el partit de Copa de dijous.\nn Gerard Piqué no té pèls a la llengua i dijous a la nit, a les declaracions postpartit després de caure a San Mamés (2-1) en l'anada dels vuitens de final de la Copa del Rei, va criticar amb duresa no només l'actuació de Fernández Borbalán sinó la de tot l'estament arbitral. «El penal de Neymar ha estat claríssim i el que m'ha fet Gorka a mi, també. Però ja sabem com funciona, això. Ja vam veure el que va passar ahir (dimecres) al Sevilla-Madrid... en la línia dels últims temps. És la nit de Reis. Nosaltres volem jugar a futbol i no a la ruleta, que és el que provoquen aquests arbitratges».\nDeixant de banda l'actuació del col·legiat d'Almeria, el defensa va admetre també que «si han acabat amb nou jugadors (l'Athletic de Bilbao) ha estat perquè només han pogut parar-nos a força de faltes. El 2-1 deixa l'eliminatòria oberta, però sóc optimista». Piqué espera que dimecres que ve «es vegi el Camp Nou de les grans ocasions. Necessitem el suport de la nostra afició per aconseguir el nostre objectiu, que no és altre que guanyar-ho tot».\nLes declaracions de Piqué provocaran que dilluns el Comitè d'àrbitres es reuneixi per estudiar el cas i decideixi si el denuncia a Competició per tal que sigui sancionat.\nZidane evita la polèmica\nZinedine Zidane va comparèixer en roda de premsa ahir en la prèvia del partit del Madrid contra el Granada i va esquivar les preguntes sobre la polèmica arbitral del partit de Copa entre l'Athletic Club i el FC Barcelona. Sobre les crítiques de Piqué i el que va passar a San Mamés, el tècnic blanc es va limitar a dir que no vol «entrar en aquest debat. No comentaré res dels àrbitres, la seva feina és molt difícil. Nosaltres només pensem en el partit de demà (avui)».\nEls tres germans Roca, presents a la gala de Bilbao


4 de desembre de 2020 (16:24 CET)\nLa Conselleria de Sanitat Universal i Salut Pública ha registrat en les últimes 24 hores dos nous brots de coronavirus a la capital de la Vall d'Albaida, Ontinyent. Els dos brots, procedents d'origen social, recullen un\nDe la mateixa manera, la Comunitat Valenciana ha registrat 1.390 nous casos de coronavirus confirmats per prova PCR o a través de test d'antígens, que situen la xifra total de positius en 108.088 persones. Per províncies, la distribució de nous positius és la següent: 118 a Castelló (12.138 en total); 382 a Alacant (37.111 en total), i 890 a la província de València (58.837 en total). A més, continua havent-hi 2 casos sense assignar.\nD'altra banda, des de l'última actualització, s'han registrat 1.752 altes a pacients amb coronavirus. D'aquesta manera, ja són 103.906 persones en la Comunitat Valenciana les que han superat la malaltia des que va començar la pandèmia. Per províncies: 12.081 a Castelló, 35.598 a Alacant i 56.171 a València. A més, hi ha 56 altes sense assignació.


El 10/09/2016 a les 20:00 a L'animal a l'esquena (Celrà)\nA partir d’una profunda investigació sobre l’impacte que va tenir l’epidèmia de la sida a la comunitat de la dansa en el context espanyol i llatinoamericà, Aimar Pérez Galí construeix aquest treball a on s’apropia de la pràctica del Contact Improvisation per a posar-la en diàleg amb els fantasmes d’aquells que se’n van anar. Aquesta tècnica de dansa, iniciada per Steve Paxton, en la que el moviment s’improvisa a partir del contacte físic entre dos cossos, entra en contrast amb les polítiques d’immunitat que va portar el VIH/sida.\nThe Touching Community és un treball íntim i afectiu que aborda una època que encara a dia d’avui li hem de seguir donant visibilitat i afrontant amb la sensibilitat que requereix. Un treball sobre la memòria, sobre els ballarins que van deixar de ballar massa aviat, sobre una comunitat que es va construir forta en un moment de gran debilitat, i sobre el tacte i el contacte com a eina de supervivència. Però sobretot és un treball que parla de l’amor, del canvi i de la por.\nConcepte i direcció: Aimar Pérez Galí\nDansa: Óscar Dasí i Aimar Pérez Galí\nSuport a la investigació: Aimar Arriola\nDisseny espacial i il·luminació: Cube.bz\nDisseny gràfic i de la publicació: Roger Adam\nIl·lustracions i fotografia: Jordi Surribas i Aimar Pérez Galí\nProducció: Aimar Pérez Galí / ANTES\nAmb el suport de les beques de recerca de la Generalitat de Catalunya,\n(Montevideo) i el Centro Cultural de España en Montevideo.\n“Un mes abans que jo naixés, el setembre de 1982, el Centre de Control de Malalties i Prevenció dels Estats Units va usar per primera vegada el terme SIDA per evitar l’ús de GRID (Gay Related Immune Deficiency) en donar-se a conèìxer que el virus no era exclusiu de la comunitat gai.\nMentres jo aprenia els meus límits com a individu a través del contacte amb els meus pares, moltes persones que tenien la meva edat actual, o alguns anys més o menys, morien a causa d’aquesta epidèmia. La por creixia, encara no estava clar com es transmetia, i tocar-se produïa desconfiança, convertint-se en una activitat de risc. Els fluids estaven en el punt de mira i fins i tot la suor passava a ser un fluid perillós. En els estudis de dansa començaven a sorgir tensions entre els ballarins que, suats, s’havien de tocar per practicar coreografies.\nSi en el meu treball anterior, Sudando el discurso, feia servir la suor com una eina per legitimar la dansa com a discurs legítim, en aquest nou treball es converteix en el punt de partida per entendre un context complex i dramàtic. Durant els anys 80 i 90 el VIH es va expandir fins a convertir-se en una epidèmia. El virus segueix expandint-se malgrat que els mitjans per a pal·liar-lo han canviat molt i avui en dia ja no es considera una malaltia mortal. El virus es va expandir en gran mesura per la comunitat gai, tot i que no exclusivament com es va creure inicialment. La comunitat de la dansa, entenent que un alt percentatge dels ballarins són gais, va patir de manera especial. En qüestió de 20 anys es va produir un forat generacional del que s’ha parlat poc.\nEl silenci segueix estant present i la necessitat de trencar-lo, com reclamaven el col·lectiu ACT-UP amb el seu lema Silencio = Muerte, i produir un relat sobre aquests fets és necessari.\nThe Touching Society parteix d’una investigació sobre la relació que hi va haver entre la dansa i la Sida durant aquestes dues dècades per produir una acció performativa on es convida a l’espectador a llegir una publicació que reculli aquesta investigació en un espai acollidor on s’estigui desenvolupant una pràctica d’improvisació de Contact. Aquesta pràctica, iniciada a finals dels anys 70, és a dir, contemporània a la crisi de la Sida, pel ballarí nordamericà Steve Paxton, parteix del contacte amb una altra persona per tal d’iniciar la dansa.\nMentre la improvisació de Contact s’expandia internacionalment com una nova pràctica de dansa postmoderna – una pràctica democràtica que es fonamentava en la confiança en l’altre i en compartir el pes-, el VIH també es va expandir produint un efecte contrari, marginalitzant i apartant el subjecte sidós del contacte amb els altres.”


Obertes inscripcions per a la III Marxa Solidària Sant Joan de Déu del Pla de Ponent\nUn dels objectius és aconseguir diners per un projecte d'equipament d'una ludoteca d'infants a un centre d'acollida de Refugiats de Sant Joan de Déu a Manresa\nper Redacció 01/07/2017 12:13h\nImatge d'arxiu d'una cursa anterior | LleidaDiari.cat\nLa tercera edició de la Marxa Solidària Sant Joan de Déu pel Pla de Ponent, que se celebrarà el 8 d'octubre dins el circuit Marxa.cat de marxes saludables de Ponent, ha obert inscripcions.\nEl motiu d'aquesta marxa és doble. D'una banda, obrir la institució a la població de Lleida i rodalies per tal de mostrar la feina que desenvolupen, i d'altra, aconseguir diners per un projecte d'equipament d'una ludoteca d'infants a un centre d'acollida de Refugiats de Sant Joan de Déu a Manresa. També volen que sigui un acte on les persones ateses a Sant Joan de Déu Terres de Lleida puguin ser part activa, organitzant, col·laborant i participant en la mateixa.\nLa marxa serà no competitiva, amb tres distàncies de 30, vint i deu kilòmetres. El circuit serà lineal, amb sortida a Lleida i arribada a Sant Joan de Déu d'Almacelles. Les persones que vulguin fer menys distància sortiran d'Alpicat (vint kilòmetres) o de Raimat (deu).\nEls organitzadors de la marxa són Sant Joan de Déu Terres de Lleida i el Centre Excursionista Lleida, amb la col·laboració especial del Centre Excursionista Alpicat i Xavi Thai.\nCircuit Solidaritat, 30 quilòmetres: Sortida a les 8.00 hores al pavelló Onze de Setembre de Lleida.\nCircuit Fraternitat, 20 quilòmetres: Sortida lliure de 9 a 9.30 hores al Parc del Graó d'Alpicat.\nCircuit Hospitalitat, 10 quilòmetres: Sortida lliure de 10.30 a 11.00 hores a l'Ajuntament de Raimat.\nHi haurà un servei d'autobusos que començarà a funcionar a les 12.15 hores i anirà fent viatges cada 30 minuts. Aquest servei d'autobusos tindrà parada a les 3 sortides, els participants podran escollir la parada que més els hi convingui. Aquest any els diners aconseguits es destinaran a una casa de la Fundació Germà Tomàs Canet (Orde Hospitalari Sant Joan de Déu) dedicada a l'acollida de refugiats. Aquesta casa, situada a Manresa, acull a una quarantena de refugiats, previsiblement de camps del Líban i de Grècia. Son unitats familiars (famílies senceres amb més d'un integrant). L'objectiu de la recaptació serà destinar-ho a una ludoteca per als nens que estan actualment refugiats. Es disposa de l'espai però falta el material i adequar l'entorn d'aquest.\nFUTBOL: Nova incorporació al Lleida Esportiu, amb llicència sub 23\nDenuncien el mal estat d'aquest camp de futbol de Lleida


Col·legi Sobre registradors\nMissatge de Benvinguda del Degà\nBenvinguts a www.registradores.org, la pàgina web del Col·legi de Registradors de la Propietat, Béns Mobles i Mercantils d'Espanya. Els registradors, fent honor de la funció de servei públic que tenen encomanada, pretenen apropar-se al ciutadà a través de les noves tecnologies. Per aquest motiu és molt important que la web sigui una eina dinàmica, interactiva i que faciliti la seva utilització als usuaris. Des de fa uns quants anys, els registradors estan a l'avantguarda d'aquestes noves tecnologies: les oficines registrals són modernes i estan equipades amb mitjans informàtics importants i amb programari d'última generació, elements que faciliten la tasca diària i que apropen el ciutadà, de manera eficaç i precisa, a la informació continguda als Registres. Els mètodes de treball han canviat de manera veloç i la totalitat dels registradors ha hagut d'adaptar els seus procediments a les demandes actuals en un temps rècord: així, el Col·legi de Registradors ha estat pioner en la digitalització de documents, en la incorporació de bases gràfiques a les dades de les finques registrals, o en la rapidesa de resposta a l'hora de facilitar, de manera en línia, les peticions dels ciutadans. Aquesta web és un exemple clar de la modernització a la qual em refereixo: des del Registre Electrònic, l'usuari pot sol·licitar còmodament al Registre de la Propietat o al Registre Mercantil la informació que vulgui, consultar les estadístiques col·legials o fer la presentació telemàtica de comptes. A més, registradores.org allotja altres apartats interessants, convertint l'accessibilitat en un element fonamental: les diverses Guies de Servei editades pel Col·legi de Registradors, o el Fons Editorial, amb les referències bibliogràfiques publicades pel Servei d'Estudis del Col·legi de Registradors, són algunes de les seccions que es poden consultar a la pàgina web. Alfonso Candau Pérez\nDegà-President del Col·legi de Registradors d'Espanya


Torneig Internacional d’Hoquei Base | La Garriga Digital\nTorneig Internacional d’Hoquei Base\nEn la seva segona edició, l’equip d’Hoquei Patins del Col·legi SEK Catalunya de la Garriga participa en el Torneig Internacional d’Hoquei Base, acollint a les seves instal·lacions 27 dels partits classificatoris de les diferents Federacions participants.\nEls dies 25, 26 i 27 de juny el Pavelló d’Esports Joan Antoni Samaranch del Col·legi Internacional SEK Catalunya de la Garriga s’omplirà d’aficionats, que animaran els diferents partits que decidiran quins seran enguany els equips campions de les diferents categories de la segona edició del Torneig Internacional d’Hoquei Base, que es celebrarà conjuntament a les instal·lacions del Pavelló d’Esports de Bigues i Riells.\nEn aquesta edició, 250 jugadors i jugadores dels equips de diferents categories de les Federacions d’Anglaterra, Alemanya i Portugal, a més dels participants de la Federació Espanyola, representada per l’equip Reno Ladies Team, i dels equips catalans representants del CH SEK Catalunya de la Garriga, el CHP Bigues i Riells, el CH Mataró, el CH Caldes, CH Santa Perpètua i l’Sferic de Terrassa, participaran en els 54 partits que conformen el Torneig d’aquesta disciplina esportiva.\nTots els participants lluitaran pels títols en les diferents categories, des de Pre-Benjamí (9-10 anys) fins a Sub 20 (19-20 anys) en aquesta important cita esportiva, que es preveu assoleixi un gran èxit i es consolidi com un dels torneigs d’Hoquei Base més importants de la temporada.\nArticle anteriorLa Plataforma Salvem el Centre alerta d’irregularitats en el plec de condicions del concurs de la reforma del centre\nArticle següentSí a la remodelació del centre, però…


L'Esperit del Cabanyal - Llibres Valencia\n> Juvenil>L'Esperit del Cabanyal\nLa casa de lavi i làvia de Guillem, va a ser demolida. Viuen en el barri mariner del Cabanyal, on uns especuladors sense escrúpols, volen destruir més de 6000 habitatges per a construir gratacels sobre els seus enderrocs.\nAutor: Sanchis Labiós, Teresa\nNº de pàgines: 104\nLa casa de lavi i làvia de Guillem, va a ser demolida. Viuen en el barri mariner del Cabanyal, on uns especuladors sense escrúpols, volen destruir més de 6000 habitatges per a construir gratacels sobre els seus enderrocs. Guillem, amb lajuda de lEsperit del Cabanyal, un ésser màgic que viu en una mansió abandonada, viatjarà a lèpoca de Sorolla i Blasco Ibáñez, per a trobar les quatre claus màgiques que salvaran el Cabanyal. Durant aquesta aventura a través del temps, Guillem coneixerà Helena, la xiqueta escultora, que lajudarà fins al final.


El holandesos no van tenir rival a la gran final, després dels tres zeros aconseguits per Jeroen Dubbeldam, Maikel Van der Vleuten i Jur Vrieling. Els tres recorreguts d’aquests genets, feia que la participació de Gerco Schröeder fos intranscendent pel triomf de l’equip “Orange”, encara que Schröeder va sortir a pista per intentar aconseguir el premi extraordinari que s’enduia l’equip que aconseguís un doble zero a la competició, però un obstacle va privar a l’equip holandès d’endur-se’n els 200.000 euros del premi. Els holandesos van estar acompanyats en el podi per l’equip de Canadà, que va quedar segon gràcies a les actuacions de Yann Candele, Tiffany Foster, Ben Asselin i Eric Lamaze, que van acumular 4 punts de penalització. La tercera posició va ser per Suècia, que va formar equip amb Peder Fredicson, Alexander Zettermann, Malin Baryard-Johnsson i Henrick Von Eckermann després de finalitzar amb vuit punts. La gran decepció de la gran final va ser l’equip alemany, que en aquesta ocasió es va haver de conformar amb la cinquena posició final amb un total de dotze punts de penalització.\nDomini Holandès a la Copa de la Reina\nEl CSIO5* de Barcelona del 2014 serà recordat pel domini dels holandesos. Prova d’aquesta superioritat va ser la victòria també del genet dels Països Baixos, de Wout-Jan Van der Schans a la prova de la Reina. L’holandès que muntava a Capetown es va endur la victòria per només set centèsimes, després d’establir un temps de recorregut de 39.83 segons. Van der Schans va superar a l’alemany, Daniel Deusser, que amb Pironella, va finalitzar amb un temps de 39.90 segons. La darrera prova del CSIO5* va tenir també premi per un genet nacional. En aquesta ocasió, la tercera posició va recaure en Eduardo Álvarez-Aznar, que a lloms de Rokefeller de Pleville, va finalitzar la prova amb un temps de 41.45 segons.\nL’acte de lliurament de Trofeus de la Copa de la Reina va estar presidida pel President de la Federació Catalana d’Hípica i Vicepresident de la RFHE, Emili Zegrí, que va lliurar conjuntament amb Antón Herreros, President de la Federació Madrilenya i Vicepresident de la RFHE, el Trofeu que acreditava a Wout-Jan Van der Schans com a guanyador de la Copa de la Reina 2014.


com protegir-se de la temporada de grip - Història\nPodria significar vida o mort.\nhistòries d’avortament per adolescents\nL’última temporada de grip va ser dolenta. Molt malament.\nFortuna El febrer va informar que els nivells de malalties de la grip havien assolit el mateix pic que la pandèmia de grip porcina del 2009, i que també havien superat el brot de grip estacional severa del 2003. Al març, els números van continuar augmentant. D'acord amb Bloomberg, una de cada deu morts dels Estats Units en un moment va ser deguda a la grip o a la pneumònia (una malaltia molt relacionada amb la grip).\nEn total, s'estima que 80.000 persones van morir per la grip, segons CNN, la qual cosa la va convertir en la temporada més mortífera durant dècades. Segons els centres de control i prevenció de malalties, 183 nens van morir per la grip durant les temporades 2017-2018 i la majoria dels que van morir no havien estat vacunats contra ella. El nombre de morts pediàtrics va ser superior al que és habitual. Vox Va informar aquest passat mes de febrer que, segons Wendy Sue Swanson, pediatra i portaveu de l'Acadèmia Americana de Pediatria, la temporada de grip normalment pot causar entre 37 i 171 morts pediàtriques l'any.\nPerò totes aquestes dades sobre la temporada de grip de l'any passat envien un missatge fort, i és bastant fàcil complir-lo: Obteniu el vostre grip.\nSegons el CDC, hi ha tres maneres principals d’intentar mantenir-se en salut durant la temporada de grip. El 'primer pas i el més important' és aconseguir la vacuna contra la grip, que està disponible cada any a partir de la tardor. Podeu obtenir la vostra grip contra el vostre metge o en diverses clíniques i en llocs com la vostra farmàcia local. El CDC també recomana utilitzar “accions preventives quotidianes” per protegir-se dels gèrmens, que poden ser tan senzilles com rentar-se les mans sovint i evitar tocar els ulls, el nas i la boca. Finalment, si descobreix la grip o els símptomes similars a la grip (febre, calfreds, dolors i molt més), assegureu-vos de trucar al metge i de prendre algun medicament antiviral que us pugui proporcionar.\nMentre que el doctor William Schaffner, director mèdic de la Fundació Nacional de Malalties Infeccioses, va dir a CNN que la vacunació de la grip 'no és perfecta', va assenyalar que mereix 'crèdit per suavitzar el cop'. Bàsicament, si acabes tenint la grip després de tenir la vacuna, és menys probable que siguis hospitalitzat i que es pugui morir a causa de la malaltia, fins i tot pot fer més lleu els seus símptomes. La temporada passada, el CDC va informar que la vacuna era del 40% efectiva, cosa que va reduir la probabilitat que una persona pogués sol·licitar atenció mèdica a causa de la grip en un 40%.\nEl CDC recomana fer la grip contra la grip abans de finals d’octubre, de manera que encara hi ha temps per protegir-se. Dirigiu-vos al proveïdor de trets de grip el més proper possible perquè podria significar la diferència entre la vida i la mort.\nRelacionat: A continuació, es mostren com saber quan quedar-se malalt a casa i quan fer classes valentes


L’ ImpeVic rep 121.900 euros de la Diputació de Barcelona | Osona.com\nL’ ImpeVic rep 121.900 euros de la Diputació de Barcelona\nEl 40% del total de l’import concedit està destinat a projectes relacionats amb emprenedoria i innovació.\nper Redacció osona.com, 4 de maig de 2011 a les 09:21 |\nAquesta informació es va publicar originalment el 4 de maig de 2011 i, per tant, la informació que hi apareix fa referència a la data especificada.\nLa Junta de Govern de la Diputació de Barcelona va aprovar el dijous, 14 d’abril, la resolució de la convocatòria d’ajuts econòmics inclosos al Catàleg de suport als serveis i activitats locals 2011. Aquest any, l’import total concedit a l’Institut de Promoció i Economia de Vic (ImpeVic) és de 121.900 €. Aquest import total ha estat atorgat a projectes que es porten a terme des de les àrees de Desenvolupament Local i de Fires i Mercats de l’ImpeVic.\nD’aquests 121.900 €, 2.500 € estan destinats a l’edició de material de promoció turística de la ciutat; 3.000 € al Mercat Medieval de Vic; 3.000 € a la mostra artesanal del Mercat dels Sentits; 30.000 € a la 23a edició del Mercat de Música Viva de Vic; 8.000 € a la realització d’enquestes de satisfacció als expositors; 1.000 € es destinaran al VIT; 26.400 € són per la posada en funcionament d’Osona Impuls, SL; i els 48.000 € restants estan destinats al servei VicEmprèn.\n“Aquest modalitat de cooperació entre la Diputació de Barcelona i l’ImpeVic representa una millora en la prestació de serveis i, alhora, un pas endavant que permet encarar amb més força els reptes presents i futurs”, diuen des de l’Ajuntament de Vic.\nEconomia, ImpeVic, Diputació de Barcelona


Demanen regeneració a les platges\n– 28 Gener 2017Publicat a: Turisme\nEls ajuntaments de Sant Llorenç i Son Servera han fet un comunicat per informar de les tasques que estan realitzant, per recuperar la platja de Cala Millor, després dels danys produïts pel darrer temporal. Aquesta és la nota de premsa:\n“Els Ajuntaments de Son Servera i Sant Llorenç des Cardassar, des de les seves respectives Regidories de Turisme, ja han iniciat aquests dies les tasques de recuperació de les platges d’ambdós municipis per tal d’arreglar els danys causats pel temporal del passat cap de setmana. En concret, hem netejat manualment tots els residus concentrats de plàstics i objectes que s’havien acumulat a l’arena, a més de reparar alguns desperfectes ocasionats en les instal·lacions de serveis. A més, d’ara endavant, i quan les condicions meteorològiques siguin favorables i s’estabilitzin, també durem a terme la recol·locació de l’arena en les zones que han quedat més afectades.\nAixí mateix, ambdós ajuntaments també hem iniciat els tràmits per sol·licitar a Demarcació de Costes de les Illes Balears la reparació d’uns murs danyats pel temporal, així com la regeneració parcial d’arena de la platja de Cala Millor.\nPer tant, i per a la vostra tranquil·litat, no dubteu que estam fent feina intensament per restablir la normalitat de les platges municipals i perquè tots els danys ocasionats pel temporal puguin estar solucionats abans que arranqui la nova temporada turística”.


pel·lícula de 2003 dirigida per F. Gary Gray\ncinema d'atracaments, cinema d'acció i cinema de misteri\nCharlie Croker i el seu equip preparen un atracament perfecte a Venècia. Tot passa com estava previst però és sense comptar la presència d'un traïdor entre ells. Steve els amagarà els lingots i matarà el degà del grup, John Bridger, especialista dels cofres forts que era un pare per a tots. Després d'haver passat per morts durant llargs mesos, trobaran la pista de Steve a Califòrnia…\nThe Italian Job - Lloc web oficial\nCrítica, argument Arxivat 2010-03-16 a Wayback Machine.\nObtingut de «https://ca.wikipedia.org/w/index.php?title=The_Italian_Job&oldid=29686615»\nDarrera modificació: 15 març 2022 a les 04:37


Holiday Home Tanja Pula Croàcia - Ofertes d'hotels amb els MILLORS DESCOMPTES EN LÍNIA\nBusolerska 72A, Pula Centre, Pula, Croàcia, 52100 - Veure al mapa\n"Very nice hosters! , Very big apartment amazing pool and so..."\nConvenientment situat a Pula, Holiday Home Tanja és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHoliday Home Tanja també ofereix moltes instal.lacions per enriquir la seva estada a Pula. Per a la comoditat i comfort dels seus clients, l'hotel ofereix servei de cangur, instal.lacions de barbacoa, servei de llançadora, lloguer de bicicletes.\nA més, totes les habitacions ofereixen una gran varietat de comoditats com ara piscina privada, aire condicionat, calefacció, escriptori, balcó/terrassa per satisfer els clients més exigents. L'hotel ofereix meravelloses instal.lacions d'oci com piscina exterior, parc infantil, jardí, esports d'aigua (no motoritzats) que faran de la vostra estada una experiència inoblidable. Holiday Home Tanja és un lloc ideal d'estada pels viatgers que busquin encant, comfort i facilitat a Pula.\nTots els tipus de viatgers (14) Parelles (1) Famílies amb infants petits (5) Famílies amb infants grans (3) Grups (5)


Carmela Fortuny - Distància, mans, mascareta  | NacióSantCugat\nDistància, mans, mascareta \n«Una cosa tinc clara, no ens taparan el somriure, ara són els ulls els que ens somriuen»\nper Carmela Fortuny , 24 de juny de 2020 a les 06:00 |\nDesprés de tres mesos a casa confinats, arriba la represa i els carrers tornen a ser nostres! Sant Cugat recupera, a poc a poc, el seu batec mentre les autoritats sanitàries ens recomanen només 3 coses.\nDurant tot aquest temps la distància entre nosaltres ha estat cabdal per salvar vides, ha estat una barrera pel virus però alhora no ha suposat una barrera entre nosaltres, molts i gràcies a la tecnologia i malgrat la distància, hem pogut treballar, mantenir la relació social i familiar, ser solidaris, estar informats, etc. Ara, amb la represa, la distància entre nosaltres continua sent cabdal, no serà fàcil, som molt d’abraçades i petons tots plegats... però ho farem, trobarem la manera de superar la distància de seguretat.\nSi respectar la distància ha estat i és important, durant aquests mesos hem après, també, que rentar-nos bé les mans és fonamental per a frenar els contagis. Ara ens les rentem constantment, tenim a l’abast gel hidroalcohòlic a tots els establiments, mai havíem tingut les mans tan netes. Unes mans que han treballat durant tot el confinament fent de tot, fins i tot han après a fer pa. Unes mans que ara no poden abraçar però que aprendran a fer nous gestos noves mostres d’afecte.\nDistància, mans, mascareta\nSon aquestes mans les que ens col·loquen la mascareta, el tercer element bàsic per evitar contagis. N’hi ha de tots colors i de tots tipus, han passat a ser protagonistes d’aparadors i farmàcies. Qui ens hagués dit fa tres mesos que aniríem tots emmascarats? Veiem imatges d’altres cultures que ens sobtaven i ara ens hem adaptat i ja forma part del nostre dia a dia.\nUna cosa tinc clara, no ens taparan el somriure, ara són els ulls els que ens somriuen. Fins que no tornin les abraçades i els petons, distància, mans i mascareta.\nRegidora de Junts per Sant Cugat\n12 mesos, 12.000 gràcies!\nOn seran les abraçades i petons que no hem pogut donar?\nContra el coronavirus, confinament i solidaritat\nL’Agenda urbana de Catalunya, una excel·lent oportunitat\nNacióDigital a Sant Cugat, una gran notícia


L'ONU promou el projecte LIVE Barcelona | Live\nInici » Notícies » L’ONU promou el projecte LIVE Barcelona\nLIVE Barcelona ha estat inclòs al portal de l’UNEP, el programa de Medi Ambient de Nacions Unides que s’encarrega de coordinar les activitats relacionades amb el medi ambient per tal de fomentar el desenvolupament sostenible.\nL’UNEP inclou al seu portal informació sobre aquelles iniciatives que recolzen i promouen el consum i recursos sostenibles. El projecte LIVE, ha sigut publicat dins de la divisió d’Industria, Tecnologia i Economia.\nLa divisió, situada a París, promou el desenvolupament de polítiques, instruments econòmics, pràctiques i eines de gestió que afavoreixin el medi ambient, que en el cas de LIVE, es tracta de la promoció dels mitjans de transports elèctrics, a la ciutat de Barcelona.\nAmb aquest reconeixement que li atorga l’ONU al projecte LIVE Barcelona premia els esforços realitzats per la plataforma público-privada LIVE per tal de fomentar la implantació i desenvolupament de la mobilitat elèctrica a la capital catalana i li dóna visibilitat a nivell internacional, afavorint el posicionament de la ciutat com a capdavantera en el sector de l’electromobilitat elèctrica.


L'ADL d'Almussafes facilita l'obtenció de la Targeta Professional del Metall als seus demandants - Ajuntament d'Almussafes\nPor Ajuntament d'Almussafes en 1 de marzo de 2018\nEl programa formatiu, que inclou dos cursos, està finançat per l’Ajuntament de la localitat\nAmb aquesta acció, l’executiu local desplega una nova estratègia perquè els aturats compten amb una major especialització i, per tant, tinguen majors possibilitats d’inserir-se laboralment\nL’Ajuntament d’Almussafes ha impartit des del passat dilluns 26 i fins hui dijous 1 de març, un curs per a l’obtenció de la Targeta Professional del Metall, un document que acredita la formació dels treballadors d’aquest sector en matèria de prevenció de riscos laborals i que serà obligatori en un període de tres anys. En el curs, de 20 hores de durada i finançat íntegrament pel consistori municipal, els assistents han aprés qüestions relacionades amb la legislació, les tècniques preventives i els primers auxilis. L’alcalde d’Almussafes, Toni González, ha visitat als participants durant la sessió conclusiva i els ha animat a seguir formant-se per a augmentar les seues possibilitats de trobar ocupació. Aquesta experiència es repetirà els pròxims dies 10, 24 i 31 de març en una segona edició del taller, que està impartit per l’empresa DMD Soluciones. Més de mig centenar d’almussafenys completaran el programa formatiu.\nEl passat dilluns 26 de febrer va començar en la sala de conferències del Centre Cultural d’Almussafes un nou curs impulsat per l’Agència de Desenvolupament Local de l’Ajuntament de la localitat. En ell, un total de 25 persones han aprés fins hui, dijous 1 de març, les qüestions arreplegades en la legislació vigent per a l’obtenció de la Targeta Professional del Metall. L’Ajuntament del municipi, conscient de la necessitat de continuar fomentant l’ocupació en la localitat, obri així una nova línia formativa amb la finalitat de seguir millorant l’ocupabilitat de la ciutadania.\n“Es tracta del primer dels cursos sobre aquesta qüestió que tenim previst impartir des de la Regidoria d’Ocupació i Indústria durant els primers mesos de l’any, amb el que complim el nostre compromís de suport a les persones en atur que formen part de la borsa d’ocupació local, avançant-nos fins i tot a les empreses del sector, les plantilles del qual hauran de comptar obligatòriament amb aquesta acreditació en tres anys”, destaca l’alcalde d’Almussafes, Toni González. “Amb açò ens convertim també en un dels primers municipis a apostar per aquesta formació”, afegeix González.\n“Hem programat un primer curs que s’ha desenvolupat des de dilluns passat i fins a aquest dijous, de 9 a 14 hores, i un altre que s’impartirà els dissabtes 10, 24 i 31 de març, sumant mig centenar d’alumnes, però no descartem seguir aquest camí i col·laborar en la formació de la ciutadania per a ampliar les seues possibilitats d’inserció laboral i reduir així la taxa d’atur”, ha aclarit el primer edil, qui ha visitat als alumnes del curs en aquesta sessió final per a agrair-los el seu esforç i animar-los a seguir realitzant aquests cursos.\nAmb l’entrada en vigor del II Conveni Estatal de la Indústria, la Tecnologia i els Serveis del Sector del Metall, en un període de tres anys serà obligatori per a tots els treballadors de les empreses del sector del metall estar en possessió d’aquest document que garanteix una formació mínima obligatòria en Prevenció de Riscos Laborals, per la qual cosa des del consistori municipal han decidit facilitar aquest taller a la ciutadania interessada.\nEl curs, que consta de 20 hores presencials i està impartit per DMD Soluciones, empresa de serveis en consultoria i formació, està finançat íntegrament pel propi Ajuntament.\nEn el programa, els assistents estan aprenent qüestions relacionades amb els llocs de treball d’aquest sector, entre els quals destaquen les ocupacions mecàniques, en instal·lacions d’edificis, les referides a telecomunicacions, gas i aigua, així com unes altres més específiques relatives al manteniment urbà, el muntatge i desmuntatge de bastides i l’aïllament industrial.\nEntre els continguts, destaquen aquells que centren la seua atenció en l’aplicació del pla de seguretat i salut i en la prevenció de riscos laborals. Per a açò, s’explica amb deteniment com han d’utilitzar-se els diversos elements protectors i la senyalització. De la mateixa forma, durant el curs se li concedeix un espai destacat a l’ús d’escales, les eines i els útils d’equip, incidint en les seues característiques, el manual del fabricador i en el seu correcte manteniment i verificació.\nFinalment, el programa també dedica temps a tractar aspectes relacionats amb els primers auxilis, les mesures d’emergència davant possibles accidents i la legislació vigent, punt en el qual es descriu el marc normatiu general i específic i en el qual es promou el foment de la presa de consciència sobre la importància d’involucrar-se en la prevenció de riscos laborals.\nTargeta obligatòria per a tot el sector\nL’obtenció de la Targeta Professional del Metall és obligatòria per a tots els treballadors i, per tant, està subjecta a controls per part de la Inspecció de Treball. Des de l’1 d’octubre de 2017, l’empresari disposa d’un termini de tres anys per a proporcionar a cada treballador una formació teòrica i pràctica en matèria de prevenció. Segons el període d’adaptació arreplegat en el II Conveni Estatal de la Indústria, la Tecnologia i els Serveis del Sector del Metall, les companyies han de formar a una sisena part de la plantilla cada semestre per a aconseguir aplegar al 100% dels treballadors complits aquests tres anys.\nObtenció de la Targeta Professional del Metall\nL’ADL d’Almussafes facilita l’obtenció...


El Barça acaba sisè en el Torneig Ciutat de l’Hospitalet\nEls blaugranes, que no van poder accedir a les semifinals, han perdut el partit per la cinquena plaça i només han pogut guanyar un partit Marc Garcia, amb 21 punts i 8,8 rebots per partit, escollit com a MVP del Torneig\n04 de gen. 14\nEl pas del júnior del FC Barcelona pel tradicional Torneig Ciutat de l’Hospitalet no ha estat gaire reeixit. Els homes de Joan Braulio han finalitzat en la sisena posició després de caure en el partit pel cinquè lloc contra el Fenerbahçe turc per 71-58. El Reial Madrid ha estat el guanyador del Torneig després de superar l'Unicaja en la final.\nEn la primera fase, els catalans van trobar-se l’Unicaja de Màlaga, el Joventut de Badalona i el Brose Baskets alemany i no van poder accedir a les semifinals. El blaugrana Marc Garcia, que també juga amb el Barça B de l’Adecco Or, ha estat el màxim anotador i màxim rebotejador de l’equip amb 21 punts i 8,8 rebots de mitjana. En l’únic partit guanyat pels catalans, Garcia va anotar 40 punts i ha acabat sent el MVP del Torneig.\nEls partits del Barça en el torneig:\nUnicaja – FC Barcelona (86-67). Primera fase\nFC Barcelona – Brose Baskets (86-82). Primera fase\nFC Barcelona – Joventut de Badalona (66-78). Primera fase\nFenerbahçe Ulker – FC Barcelona (71-58). Partit pel 5è i 6è lloc


Francina Gómez, primer premi del concurs del cartell dels Cossiers 2016\nPublicat per Bel Maria Riera Oliver de maig 05, 2016\nUN DIBUIX DE FRANCINA GÓMEZ MERLO GUANYA EL XIV CONCURS DE CARTELLS DELS COSSIERS A L’ESCOLA DE MALLORQUÍ\nPer catorzè any consecutiu l’Escola Municipal de Mallorquí ha convocat el Concurs de Cartells dels Cossiers, que va adreçat a tots els alumnes de 3r i 4t d’ESO, batxillerat i mòduls professionals, escolaritzats al municipi de Manacor, amb l’objectiu que el treball guanyador es converteixi en el cartell que anuncia les sortides dels Cossiers, que enguany són dia 15 i 27 de maig a les 17 h.\nLa guanyadora de l’edició d’enguany ha estat Francina Gómez Merlo de 1r de batxillerat artístic de l’IES Mossèn Alcover. Els dos finalistes han estat: Elisa Gomila Warez, de 2n de batxillerat artístic de l’IES Mossèn Alcover i Domingo Bernabé Mayol, de 4t d’ESO del col·legi St. Francesc d’Assís.\nEls premis consisteixen en 150 € per a la guanyador i 50 € per a cada finalista. L’entrega de premis tendrà lloc dijous dia 2 de juny, a les 19 h, a la Institució Pública Antoni M. Alcover conjuntament amb els premis del XIV Concurs de Redacció Literària per a Joves.\nPer a tothom que vulgui veure els 41 cartells que han participat en aquesta edició del concurs, a l’Escola Municipal de Mallorquí s’ha muntat una exposició que romandrà oberta del 3 de maig al 30 d’agost.\n(Font: Ajuntament de Manacor)\nEtiquetes de comentaris: Notícies Obra gràfica


Va de Bèlit. Associació Cultural del Joc del Bèlit de Sant Narcís: Ja tenim video de "Com es juga al bèlit"\nJa tenim video de "Com es juga al bèlit"\nA partir d'ara no teniu cap excusa per saber exactament com es juga al bèlit. En Juanjo Valeros, amb la col·laboració d'uns quants santnarcisencs, ha realitzat un curt audiovisual on apareixen les normes bàsiques el joc. Properament el subtitularem al castellà i a l'anglès. FEU LA MÀXIMA DIFUSIÓ!!!\nPublicat per Juanjo en 18:07\nEtiquetes: com es juga al bèlit, video


Kilometre0.cat - Receptes de cuina del llegat culinari de familiars - Cim i tomba de déntol\nCim i tomba de déntol\n1 kg de peix\n1 l de brou de peix lleuger\nPelem les patates, les tallem a rodelles una mica gruixudes i reservem.\nPiquem la ceba petita i laminem 2 alls; el tercer el reservem.\nTallem els tomàquets per la meitat, retirem les llavors, els ratllem i reservem.\nPosem oli en una cassola i daurem els alls, un cop rossos hi afegim la ceba.\nQuan la ceba estigui ben sofregida, incorporem el tomàquet ratllat i deixem coure uns minuts.\nMentre es va fent el sofregit, amb l'all que hem reservat, preparem l'allioli.\nUn cop tinguem el sofregit llest, hi afegim les patates, donem un parell de tombs per tal que es barregin bé amb el sofregit i afegim el brou. Ho deixem coure 5 o 10 minuts, tot depèn del gruix de la patata.\nTot seguit i abans que les patates estiguin cuites, hi posarem el peix, salarem i afegirem l'allioli. El peix el tindrem cuit en pocs minuts.\nMentre es cou, no remenarem amb cap estri, de tant en tant agafarem la cassola per les nanses i farem moviments sobtats que fan que els ingredients facin el cim i tomba, que dóna nom al plat.\nAbans de servir-lo podem posar julivert picat a la cassola.\nEl cim i tomba és un plat mariner tradicional de Tossa de Mar. Es pot preparar amb diferents tipus de peix blanc, com ara escorpora, aranya de cap negre, rap, etc. És millor utilitzar peixos de carn forta per evitar que es desfacin durant la cocció.\nTal com ens expliquen a Ràdio la Selva 360, els orígens del cim i tomba cal buscar-los quan els pescadors que sortien a mar, a vela o a rem, s’hi estaven moltes hores i necessitaven un plat fàcil de fer que aportés energia. Els pescadors de Tossa s’emportaven un fogó, carbó, un morter i una olla de ferro. També hi portaven patates, cebes, alls, tomàquets i pebrots, així com oli i espècies diverses.\nPer preparar el dinar posaven dins l’olla la ceba i les patates a rodanxes, les hortalisses trinxades i uns grans d’alls. Hi afegien el peix que sortia trencat de la xarxa que no podrien vendre, un raig d’oli, ho cobrien d’aigua i ho deixaven coure a foc ràpid.\nAquesta recepta és de Josep Lladonosa i Girò d'El gran llibre de la cuina catalana.\nUn plat mariner, senzill i fàcil de preparar procedent de Tossa de Mar


tobuushi: Una de nazis "kawaiis"\nvigila que amb l'excusa que alguna cosa sigui "kawaiis" ens podem fotre en veritables merders, espero que això sigui una moda ràpidament passatgera.\n...bbuuufff...quin mal rotllo veure'ls així vestits com si res...\nI aquestes persones han anat a escola i els han ensenyat la seva pròpia història? Perquè precisament Japó va ser aliada dels nazis.\nOstres quina mala imatge. I aquesta gent sap el que van fer els nazis?\nI tant que és 'kawaii', com que és dissenyat per Hugo Boss i mal gust no té precissament. A tota aquesta gent l'enviava jo a fer un congrés de gilinazis a Alemanya, això sí, condició indispensable per baixar de l'avió fer-ho d'uniforme\nNo em sorprèn, tenint en compte que a les escoles japoneses no s'explica res del genocidis comesos a Manxúria i a Corea. I que la segona guerra mundial es resumeix en un "érem una gran nació i de cop van venir els americans i ens van tirar dues bombes nuclears"...\nEls japonesos tenen moltes virtuts però a nivell polític son, en general, força analfabets.\nNo és d'imbècils. És perillós, molt perillós. Primer s'hi posa un tel groixut d'història que neutralitza els fets; després recuperen l'estètica i es banalitza el moviment i poc a poc fins i tot es recuperen els valors. No fa ni cent anys del seu ascens al poder i ja estem així! Mare de déu...\nOstres, tu... Mare meva!! Estan completament sonats!!\nBuffff! Quin mal rollo. Sobretot el sonat aquest de les fotos de casament.\nM'ha fet una mala impressió...\nSembla que fa anys que dura, recordes Musculator, es veu que hi havia un personatge nazi a qui, per les queixes van haver de canviar l'uniforme.\nD'aquella manera, van ser aliats però només per fotre als americans i els rusos.\nDesgraciadament no, tampoc saben quin són els símbols, la ignorància que tenen sobre Europa és la mateixa que nosaltres tenim sobre Àsia.\nOstres! Això d'Hugo Boss no ho sabia, que fort! Moltes empreses alemanyes tene n passat fosc, però aquesta guanya.\nPels nazis aris, ells només són purria groga.\nJo no diria que no coneguin els genocidis, la meva família ho ha estudiat tot, però també segons el nivell d'estudis que tinguin, si fas el basic no crec que ho ensenyin. De fet la visió general es que els americans van llencar els bombes per salvar vides i els van dur la democràcia i el Xmas.\nQue tampoc es cert.\nTens raó que en política no hi participen com nosaltres, tot que hi ha mes voluntiariat social.\nNo diria que son analfabets, però la història d'Occident el interessa ben poc.\nCon va dir Joan Castillo al Singular d'ahir, són idiotes. ( Fan mal sense treure'n profit.\nQuan vivia a Anglaterra es va posar de moda dur insignies de l'exèrcit roig, si fa o no fa la mateixa rucada.\nAquesta és la pitjor.


Wikiloc | Ruta Reus-Vilanova d'Escornalbou-Pedreres-Rifà-Mont-roig-Vinyols-Reus\nRuta feta a començaments d'aquest mes d'octubre quan encara no havien tancat bars i restaurants.\nTé diferents parts, en major mesura pistes rodadores però també alguns trams amb senderons i petits trams tècnics. Fins a Vilanova d'Escornalbou anem per camins habituals, (el darrer tram fins aquest poble el vam fer passant per Mas d'en Damià a la finca de les Pomeres) .\nDesprés sortim pel camí de Mont-roig però el deixem i fem la pujada cap al collet de la Mala Nit i les pedreres amb algunes rampes bastant dures.\nContinuem baixant cap a la carretera de Colldejou i el barranc de Rifà per un corriol llarg i espectacular que recordava en un estat bastant dolent i pedregós de l'últim cop que hi vaig passar i que ara està força net de pedres i sembla arreglat. Es baixa bastant bé, té alguns trams algo tècnics, tombs peraltats etc.. però per mi del milloret d'aquesta zonam i avui l'he baixat sencer.\nUn cop a la carretera, la seguim per la dreta 500m, direcció Colldejou i la travessem i prenem un senderó paral·lel algo brut però transitable i que després travessa el barranc de Rifà i troba la pista que puja primer i més endavant tornarà a davallar i a passar pel costat del barranc.\nMés enllà deixarem la pista i anirem enllaçant trams de senders amb força pedra (típic de d'aquesta zona) divertits i entretinguts que ens duran a Mont-roig, en algun punt caldrà baixar de la bici per a superar a peu un tram rocós.\nParem a esmorzar a Mont-roig i després sortim d'aquest poble pel camí dels Tegells. Passem pel davant d'aquest mas i anem a sortir a la carretera del Parc Samà. Passem pel costat del Parc i agafem un camí que passa vora explotacions agrícoles, travessa la riera i entra a Vinyols.\nD'aquest poble anem a trobar el camí de Montbrió a Riudoms i seguim després cap a Reus.


Botiga: A la una el sol i la lluna, un CD de cançons, dites i rodolins – Pamipipa, Teatre de Titelles i Cançons\nA la una el sol i la lluna\nCançons, dites i rodolins per a petits infants\nAixò és un micro\nHi havia una pastora\nPuf el drac màgic\nEstrella de la fortuna\nUn recull de 44 cançons, dites i rodolins per als més petits. Un disc de musicosetes que inclou les cançons dels nostres espectacles i d’altres.\nEn format CD físic\nEl CD físic, és a dir, rodó amb un forat amb mig, el presentem dins d’una funda tipus digipack i inclou un codi de descàrrega d’un PDF amb les lletres, explicacions dels jocs gesticulats i una il·lustració en color per de cada peça.\nPreu: 12€ (inclou enviament ordinari amb correus)\nEn format digital\nConté les cançons preparades amb els tags perquè les puguis trobar i escoltar còmodament des del teu aparell de reproducció. T’enviarem l’enllaç per a descarregar un arxiu ZIP amb totes les cançons en MP3 i el llibret PDF.\nCal que per correu-e ens indiquis aquests detalls de la comanda:\nQuin producte vols.\nAdreça postal (només per a CD físics).\nSi el vols en format digital et farem arribar un codi de descàrrega per correu-e.\nTambé podria interessar-te aquest altre disc


Noves reaccions sobre la destrucció de patrimoni històric a Sant Andreu | Andreuenc\n· El Centre d’Estudis Ignasi Iglésias i partits polítics com la CUP i ERC han fet un comunicat sobre la seva visió dels fets\nLa notícia que va publicar ahir Andreuenc sobre la destrucció de patrimoni històric a Sant Andreu està portant molta cua. A la xarxes socials ja s’han vist nombroses reaccions, i ara entitats importants com el Centre d’Estudis Ignasi Iglésias o partits polítics com la CUP i ERC, han emès comunicats oficials sobre aquest afer.\nLa resposta del CEII\nEl Centre d’Estudis Ignasi Iglésias aclareix que “el mur enderrocat no forma part del Rec Comtal, tot i que passa a pocs metres d’aquest”. Tot i això no entenen de cap de les maneres “l’acció dels responsables de l’obra pel que fa al mur destruït, ja que el Servei d’Arqueologia va demanar que només fos desmuntada la part superior, datada del 1870, i que es conservés de moment la banqueta inferior que era més antiga”.\nD’altra banda, des del centre denuncien que “sense cap mena de control per part d’un arqueòleg, una màquina de l’obra que treballa en la construcció d’una nova plaça pública ha entrat dins d’un espai que el CEII va indicar com a zona d’alt risc arqueològic“. A més lamenten que “una màquina ha desmuntat uns materials que s’havien de conservar, entre els quals hi ha fites, amb el que això significa d’important pèrdua d’informació”. Aquests materials, ja extrets, estaven a punt de ser carregats a un camió de runa quan membres del CEII, conjuntament amb el membre de la CUP Ivan Altimira, van aconseguir aturar l’acció.\nLa resposta de la CUP de Sant Andreu\nDesprés dels fets d’aquest divendres, la CUP de Sant Andreu ha fet un comunicat per “denunciar i condemnar enèrgicament” el que ha succeït en els treballs de demolició del solar on estan ubicades les cases del carrer del Pont. De moment, ERC i la CUP han estat els partits polítics del districte que han donat una resposta a la situació.\nDes de la CUP de Sant Andreu han expressat que “condemnem enèrgicament aquests fets i exigim responsabilitats tècniques i polítiques per una actuació incomprensible”. També han demanat la dimissió immediata dels responsables i l’obertura d’una investigació independent dels fets. I afegeixen que “creiem que estem davant d’una actuació barroera que menysté de manera vergonyant compromisos adquirits i que mostra una actitud negligent molt preocupant en relació al patrimoni històric dels pobles del pla de Barcelona”.\nEls cupaires han explicat que en la reunió entre el Govern del Districte (Barcelona en Comú i el PSC) i el membres del Centre d’Estudis Ignasi Iglésias (CEII) es va tractar “la conservació dels habitatges número 2, 4, 6 i 8-12, i de l’arbrat existent al solar, així com de la sèquia del Rec Comtal, d’una part del mur del mateix Rec i d’un safareig”. A la trobada també va assistir-hi el conseller de la CUP, Ivan Altimira, tot i no estar convocat.\nUn cop enllestida la reunió exposen que alguns representants del CEII i el propi conseller Ivan Altimira van adreçar-se a l’espai de les obres “per comprovar, amb sorpresa i desconcert, que s’estava destruint la sèquia, una part del mur del Rec Comtal, així com es procedia a retirar com a runa unes fites històriques que es trobaven dins el perímetre de les finques”. La CUP també afirma que membres del CEII i de la pròpia agrupació política van aconseguir aturar els detalls i van posar en coneixement dels fets als serveis tècnics municipals, al Govern del Districte i al Servei d’Arqueologia de Barcelona.\nFotografia: Façana del Centre d’Estudis Ignasi Iglésias | Andreuenc\nEtiquetes: cases del carrer del PontCEIICUPERCpatrimoni històricSant Andreu